อยากทานร้านนี้มานานมากๆเพราะเห็นรูปในรีวิวแล้วดูน่าทานสุดๆ ร้านไม่ใหญ่มาก ตกแต่งโล่ง โปร่ง สบาย
- ข้าวห่อไข่แกงกระหรี่หมูสับอบชีส (210+ จำราคาได้คร่าวนะคะ) เพิ่มแฮมเบิร์ก (90+) เมนูนี้ต้องรอเกือบ 20 นาทีเพราะเค้าทำตามออร์เดอร์ ขอเปลี่ยนเป็นข้าวเปล่าแทนเพราะไม่ชอบกลิ่นเนย+กลัวจะเลี่ยนไปค่ะ จานนี้อร่อยมาก กินได้หมดจานสบายๆเลย แกงกระหรี่รสชาติไม่จัดมาก แต่มีชีสช่วยเพิ่มรสชาติ แฮมเบิร์กทอดมาดี เนื้อด้านในยังฉ่ำๆ
- ข้าวห่อไข่ลาวาแซลม่อนครีมซอส จานนี้ของแฟน แอบชิมไปหน่อยนึง ส่วนตัวไม่ค่อยชอบไข่ไม่สุกอยู่แล้วด้วย พอเจอครีมซอสเลยยิ่งเลี่ยนเข้าไปอีก ตัวครีมซอสรสชาติอ่อนๆ ข้าวด้านในเป็นข้าวผัดซอสมะเขือเทศ+เนื้อไก่อร่อยดีค่ะ
ถ้ามีไชเท้าดองสีแดงๆเหมือนอีกร้านให้ใส่แก้เลี่ยนด้วยจะดีมาก